ไฟแนนซ์ทูเดย์
...ต้องจับตาการสรรหากรรมการผู้จัดการธนาคารอาคารสงเคราะห์ (ธอส.) รอบนี้แบบใกล้ชิด เพราะมีหลายเหตุการณ์ที่ดูไม่ปกติ เริ่มตั้งแต่เปิดรับสมัครรอบแรกในเดือน ก.ค.มีคนสมัคร 4 คน ใช้เวลาตรวจคุณสมบัตินานเกือบ 2 เดือน จนในที่สุด กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ประธานกรรมการสรรหา ยื่นหนังสือลาออก โดยให้เหตุผลว่าเป็นหนึ่งในกรรมการนโยบายสถาบันการเงินของ ธปท. จึงไม่ควรนั่งเป็นกรรมการสรรหาผู้บริหารแบงก์รัฐ สรุปคือต้องล้มการสรรหารอบแรกไป และนำไปสู่การตั้ง กุลิศ สมบัติศิริ อธิบดีกรมศุลกากร เป็นประธานคนใหม่ เมื่อวันที่ 22 ก.ย. แต่จนถึงขณะนี้ยังไม่มีการประชุมกรรมการสรรหา และยังไม่มีการประกาศรับสมัครรอบ 2 อย่างเป็นทางการ
16 ต.ค. 2558

...ต้องจับตาการสรรหากรรมการผู้จัดการธนาคารอาคารสงเคราะห์ (ธอส.) รอบนี้แบบใกล้ชิด เพราะมีหลายเหตุการณ์ที่ดูไม่ปกติ เริ่มตั้งแต่เปิดรับสมัครรอบแรกในเดือน ก.ค.มีคนสมัคร 4 คน ใช้เวลาตรวจคุณสมบัตินานเกือบ 2 เดือน จนในที่สุด กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ประธานกรรมการสรรหา ยื่นหนังสือลาออก โดยให้เหตุผลว่าเป็นหนึ่งในกรรมการนโยบายสถาบันการเงินของ ธปท. จึงไม่ควรนั่งเป็นกรรมการสรรหาผู้บริหารแบงก์รัฐ สรุปคือต้องล้มการสรรหารอบแรกไป และนำไปสู่การตั้ง กุลิศ สมบัติศิริ อธิบดีกรมศุลกากร เป็นประธานคนใหม่ เมื่อวันที่ 22 ก.ย. แต่จนถึงขณะนี้ยังไม่มีการประชุมกรรมการสรรหา และยังไม่มีการประกาศรับสมัครรอบ 2 อย่างเป็นทางการ
...ขณะที่เอ็มดีเก่าคือ อังคณา ปิลันธน์โอวาท ไชยมนัส จะหมดวาระในกลางเดือน พ.ย.นี้แล้ว และล่าสุดเป็นไปตามคาด คือ เกริก วณิกกุล เซ็นใบลาออกจากตำแหน่งประธาน ธอส. ตามมาด้วยเสียงลือว่ามีคนต้องการใช้กำลังภายใน ในการจัดการบอร์ดบางคน ทำให้ต้องจับตาการสรรหาเอ็มดี ธอส.รอบนี้ เพราะมีงานสำคัญและมูลค่าสูงมากรออยู่เบื้องหน้า คือ การจัดซื้อจัดจ้างระบบคอมพ์ใหม่ที่มูลค่าหลักพันล้านบาท งานนี้ต้องวัดใจ อภิศักดิ์ ตันติวรวงศ์ รมว.คลัง ในฐานะที่กำกับ ธอส. ว่าจะจัดการเรื่องนี้ออกมาอย่างไร ให้โปร่งใสในสายตาประชาชนที่สุด